חלוקה מנהלית של שוודיה

ממלכת שוודיה, בדומה למדינות אחרות ביבשת אירופה, מחולקת לארבע יחידות שלטוניות (לאחר השלטון המרכזי): ארץ, חבל, מחוז ונפה. אך בעוד שלמחוזות ישנם מושלים נבחרים שממלאים תפקיד רשמי, כיום נהוג להתייחס לארצות ולחבלים בעיקר בענפי הספורט והתיירות, ולעיתים גם בנושאים הנוגעים להיסטוריה ולתרבות (כגון דיאלקטים שונים, תחושת שיוך שונה וכו'). לעיתים ישנם הבדלים בלתי ניכרים לעין בחלוקה שבין החבל למחוז, לעיתים הם אף חופפים לגמרי, ולעיתים חבל חולש על מספר מחוזות, או מחוז כפוף למספר חבלים. זאת מאחר שהחלוקה ביניהם בוצעה במשך כ-1,000 שנים, ונבעה בין היתר מריבים פוליטיים בין שליטים שונים לאורך ההיסטוריה ולאו דווקא מחלוקה שבטית או תרבותית. ממלכת שוודיה מחולקת מבחינה גאוגרפית לארבע "ארצות" היסטוריות (מצפון לדרום): בעבר היו עוד שתי "ארצות" שוודיות, שכיום לא נמצאות בשטחה הריבוני של שוודיה, ולכן הן לא נכנסו לטבלה: "אֶסְטֵרלנד" (בשוודית: Österland, מילולית: הארץ המזרחית) - כיום בשטחה של פינלנד. "שוודיה החדשה" (בשוודית: Nya Sverige) - שטח בצפון אמריקה שהיה בשליטת האימפריה השוודית בין השנים 1638–1655 (נכבשה על ידי הולנד). 25 חבלי-ארץ היסטוריים (בשוודית: Landskap) מרכיבים את ממלכת שוודיה ולהם שורשים עוד בתקופה הוויקינגית. החבלים מהווים פרובינציות בעלות סממנים גאוגרפיים, תרבותיים והיסטוריים המבדילים ביניהן, ובימי הביניים הם ניצבו כישויות פוליטיות-משפטיות, טרם חולקה שוודיה למחוזות מנהליים. חבלי הארץ, שכיום ערכם מסורתי וסנטימנטלי כמו גם תיירותי, והם מתקבצים בארבעת ה"ארצות" (מסודרים לפי הא'-ב' השוודי): החבל הצפוף ביותר, עם 153.3 תושבים לקמ"ר, הוא סֶדֶרְמַנְלָנד שבסביאלנד, ואילו הכי פחות צפוף, עם פחות מאדם אחד לקמ"ר, מתחלקים הַרְיֶדאלֶן ולפלנד השוודית שבנורלנד. מפת המיקום של כל חבל מופיעה בתבנית בתחילת הדף. המחוזות (בשוודית: Län, לֵן) הם החלוקה הפוליטית הבכירה הנהוגה בשוודיה, והם מונים 21 יחידות מנהליות גדולות שלהן סמכויות נרחבות בתחומי החיים של תושביהן. המחוזות מחולקים ל-290 נפות שלהן שלטון עצמי המקביל לעירייה. בראש כל מחוז עומד מושל שנבחר בבחירות מחוזיות אחת לכמה שנים (משתנה ממחוז למחוז). החלוקה למחוזות בשוודיה החלה בשנת 1634, אולם מחוזות שונים קיבלו את מעמדם בזמנים מאוחרים יותר (מסודרים לפי האות הסידורית במפה): מחוזות לשעבר: מחוז אופלנד - Uppland - הוקם בשנת 1634. איחד בין מחוזות סטוקהולם ואופסלה. פורק סופית בשנת 1714. מחוז נישפין - Nyköping - הוקם בשנת 1634. שינה את שמו למחוז סדרמנלנד בשנת 1683, וכך הוא מוכר כיום. מחוז ינשפין-קרונוברי (אנ') הוקם לראשונה בשנת 1634. היה בשיתוף בין ינשפין וקרונוברי בין השנים 1634–1636, 1654-1658, 1680-1687. בשנת 1687 פוצל לשני מחוזות שונים. מחוז קריסטיאנסטד - Kristianstad - הוקם בשנת 1719. ב-1 בינואר 1997 אוחד עם מחוז מאלמהוס למחוז סקונה. מחוז מאלמהוס - Malmöhus - הוקם בשנת 1719. ב-1 בינואר 1997 אוחד עם מחוז קריסטיאנסטד למחוז סקונה. מחוז בוהוס - Bohus - הוקם בשנת 1658. בשנת 1680 הועבר למחוז גטבורג-ובוהוס, וכך גם מוכר בהיסטוריה של שוודיה. מחוז גטבורג-ובוהוס - Göteborg och Bohus - הוקם בשנת 1680. ב-1 בינואר 1998 אוחד עם מחוזות אלבסבורג וסקרבורג למחוז וסטרה ייטאלנד. מחוז אלבסבורג - Älvsborg - הוקם בשנת 1654. ב-1 בינואר 1998 אוחד עם מחוזות גטבורג-ובוהוס וסקרבורג למחוז וסטרה ייטאלנד. מחוז סקרבורג - Skaraborg - הוקם בשנת 1634. ב-1 בינואר 1998 אוחד עם מחוזות גטבורג-ובוהוס ואלבסבורג למחוז וסטרה ייטאלנד. מחוז נרקה - Närke - הוקם בשנת 1634. היה חלק ממחוזות ורמנלד וארברו. פורק בהתאמה בין שני המחוזות בשנת 1779. מחוז הרנוסנד - Härnösand - הוקם ב-6 בספטמבר 1645. צורף למחוז וסטמנלנד ב-13 במאי 1654. מחוז הודיקסוול - Hudiksvall - הוקם ב-6 בספטמבר 1645. צורף למחוז וסטמנלנד ב-13 במאי 1654. הערות: מחוז דלרנה נקרא קופרברג (Kopparberg) מהקמתו ב-1647 ועד ה-1 בינואר 1997. מחוז גוטלנד היה תחת שליטה רוסית (בין ה-28 באפריל 1808 עד ה-18 במאי 1808). מחוז סטוקהולם היה תחת מחוז אופלנד בין השנים 1654–1714. מחוז אוספלה היה תחת מחוז אופלנד בין השנים 1649–1652, 1654-1714. מחוז ינשופינג (לעיתים מכונה במפות גם "מחוז סמולנד") הוקם לראשונה בשנת 1634. היה בשיתוף עם מחוז קרונוברי בין השנים 1634–1636, 1654-1658, 1680-1687. מחוז קרונוברי הוקם בשנת 1687, כשנפרד ממחוז ינשופינג. מחוז נורבוטן הוקם מאוחר יחסית (1810), כשנפרד ממחוז וסטרבוטן. מחוז סקונה הוקם מאוחר מאוד (1997), כשאוחדו מחוזות קריסטיאנסטד ומאלמהוס מחוז וסטרַה יֶיטלנד הוקם מאוחר מאוד (1998), שכאוחדו מחוזות אלבסבורג, גטבורג-ובוהוס וסקרבורג. מחוז ורמנלד הוקם בשנת 1779, לאחר פירוק מחוז נרקה. מחוז ארברו הוקם בשנת 1634. היה בשיתוף עם נרקה וורמלנד בין השנים 1634–1779. מחוז ימטלנד הועבר מנורווגיה לשוודיה ב-13 באוגוסט 1645. היה חלק ממחוזות הרנוסנד והודיקסוול בין השנים 1645–1658. היה חלק מטורנהיים (נורווגיה) בין 1658–1660. היה חלק ממחוז וסטרנורלנד בין 1660–1810. במשך הזמן הזה היה מסופח לנורווגיה בין ה-16 באוגוסט 1677 ל-1 בנובמבר 1677. הוקם כמחוז נפרד לבסוף בשנת 1810, לאחר שנפרד ממחוזות וסטרנורלנד ויבלבורג. נקודות לציון: מחוזות אסטריטלנד, וסטמנלנד וקלאמאר הם המחוזות היחידים שנותרו ללא שינוי מאז הקמתם בשנת 1634 ועד היום. ערך מורחב – קומין קומין (בשוודית: Kommun וברבים קומינֶר, מלטינית: Communis - "קהילה", "התאגדות") היא היחידה הגאוגרפית-השלטונית הקטנה ביותר הנהוגה בשוודיה. ה'קומין' מהווה מעין נפה, כאשר מספר נפות מצויות תחת סמכות מנהלית של מחוז. היקף סמכותה המקומית דומה לזה של עירייה (כפי שמוכרת בישראל), בהבדל הניכר שגבול השיפוט שלה אינו חופף בהכרח אזור עירוני ספציפי ואינו מקיף שטח בנוי רציף אחד, אלא לעיתים מספר יישובים. הערות: המספרים מייצגים את המחוזות + קומין (לדוגמה: מחוז סטוקהולם 01 + קומין אופלנד וסבי 14 = 0114) הסבר על המושגים "מחוז" ו"חבל" (בשוודית) מדיה וקבצים בנושא מחוזות שוודיה בוויקישיתוף מדיה וקבצים בנושא מפות קומינר בוויקישיתוף מידע על היסטורית חבלי הארץ, אתר האינטרנט של מוזיאון הוויקינגים השוודי (בשוודית). מספר התושבים לפי חבלים ומחוזות, (בשוודית). מושלים לפי מחוזות, כל המושלים מאז ייסוד המחוזות (באנגלית). מספר התושבים לפי קומינר, (בשוודית).